เพิ่งสังเกตว่าตัวเองลืมทานยาคุม 1 เม็ดค่ะ แต่ไม่แน่ใจว่าวันไหน ปกติแล้ววันนี้เราต้องทานเม็ดที่ 18 แต่วันนี้เราทานเม็ดที่ 17 ค่ะ เรามีเพศสัมพันธ์กับแฟน 5 วันติดนับย้อนจากเมื่อวานไปค่ะ แฟนหลั่งนอกตลอด เราจะมีโอกาสท้องไหมคะ ต้องทานยาต่อยังไงคะ
สวัสดีค่ะ หากวันที่ได้ลืมทานยาคุมไปนั้น ได้ผ่านแล้ว คือไม่ได้ลืมเมื่อวาน แต่เพิ่งนึกออกในวันนี้ ไม่จำเป็นต้องทำอะไร ให้ทานวันละเม็ดในเวลาเดิมตามปกติจนหมดแผงเหมือนเดิมค่ะการลืมทานยาไป 1 วัน ย่อมทำให้ประสิทธิภาพในการป้องกันการตั้งครรภ์ลดลงไปค่ะ ซึ่งโดยปกติ หากทานยาคุมกำเนิดได้อย่างถูกต้อง 100% โอกาสที่จะตั้งครรภ์จะมีประมาณ 0.3% ส่วนการลืมทานยาไป 1 วัน โอกาสย่อมมากกว่า 0.3% ค่ะ แต่หากมีการหลั่งนอกร่วมด้วย ก็จะช่วยลดโอกาสในการตั้งครรภ์ลงค่ะแต่หากวันที่ลืมทานยาคุมคือเมื่อวาน และนึกขึ้นได้ในวันถัดไป โดยปกติวิธีที่ถูกต้องคือ ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะต้องทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ